«Լավագույն աշակերտին որոշելիս մի քանի հանգամանք են հաշվի առնում: Գիտելիքները, նրա մասնակցությունը տարբեր մրցույթների, ինտելեկտուալ խաղերի եւ, բնականաբար, ակտիվ պետք է լինել դպրոցում, ինչպես նաեւ դպրոցական ծրագրերից դուրս: Մասնակցել եմ «Ամենախելացին» մրցույթին, «Հայ ասպետ»-ին, աշխարհագրության օլիմպիադային, «Ի՞նչ որտե՞ղ, ե՞րբ» խաղին: Հաջողություններս բազմազան են՝ աշխարհագրության օլիմպիադային ստացել եմ գովասանագիր, հայոց լեզվի օլիմպիադային՝ առաջին կարգ, Ամենախելացին մրցույթի ժամանակ էլ ֆինալիստ եմ եղել»,- armtimes.com-ի հետ զրույցում ասում է Վարդանը: